བཙན་བྱོལ་སྤྱི་ཚོགས་འདི་རིག་གཞུང་སླར་གསོ་དང་རང་དབང་རྩོད་ལེན་བྱེད་མཁན་ཞིག་མིན་དབང་དུ་བཏང་ན་སྐད་ཡིག་གང་ཞིག་ལ་འགྲམ་ཆུ་ལྡང་བ་དང་མི་རིགས་སུ་ཞིག་ལ་བསྒྱུར་འགོ་བཙམས་ནས་རང་ཉིད་གཞན་འགྱུར་གཙང་མ་ཞིག་ཆགས་ཐབས་ཀྱི་འབད་འབུང་ཅི་ཙམ་བྱེད་རུང་ཧ་ལས་རྒྱུ་དང་ཧང་སང་རྒྱུ་ཞིག་མ་རེད་སྙམ།འོན་ཀྱང་བཙན་བྱོལ་སྤྱི་ཚོགས་འདིས་རང་དབང་དང་རིག་གཞུང་བསྐྱར་གསོ།མི་རིགས་ཤིག་གི་ལས་དབང་ལ་འགན་ཁུར་འདོད་དང་ཇུས་གཏོགས་ལེན་འདོད་ཡོད་པའི་རྣམ་པ་མངོན་གསལ་བསྟན་ཐོག་ཏུ་ཕྱོགས་གཞན་ཞིག་ནས་མི་རིགས་འཆི་རྐྱེན་གྱི་འགག་རྩའི་གནད་དོན་ལ་ལག་པ་མི་འཆང་བ་མ་ཟད་ལས་དོན་མང་པོ་ཞིག་མི་རིགས་ཀྱི་རིག་གཞུང་གསོད་པའི་སྟ་རེ་ཞིག་ཏུ་འགྱུར་གྱིན་འདུགསྟ་རེ་འདིས་དགྲ་བོ་ལའི་མགོ་ལ་མ་གཞུས་པར་རང་གི་དབུ་ལ་ཐེ་ཚོམ་མེད་པར་གཞུས་རྐྱང་གནང་བས་རང་ཉིད་གསོན་ལམ་དུ་འགྲོ་རྒྱུ་ནི་ཧ་ལམ་མི་སྲིད་པ་ཞིག་ཏུ་གྱུར་འདུག